Tänane päev algas kell 04:00. Sõitsime Merapi vulkaani juurde, kus veetsime romantilise päikesetõusu. Meie auks läksid ka pilved laiali ja vulkaan sülitas veidi laavat. Seejärel külastasime maailmakuulsat budistlikku templit (Borobuduri). Kui lõuna ajal hotelli tagasi jõudsime, oli tunne, nagu hakkaks päev juba õhtusse jõudma. Tegime kiirelt plaanid ümber ja otsustasime, et  hindu templeid (Prambanan) me külastama ei lähe, vaid sõidame hommikuks külakesse, nimega Cemoro Lawang, mis asub asub Bromo vulkaani nõlval, juba üsna tipu lähedal. Kuna on Peak Season, siis on ööbise hinnad seal küll laes, aga homne täispäev teeb selle ehk tasa ... kurat, magamiseks siin riigis küll aega pole :).